Na temelju članka 72. stavka 1. Zakona o komunalnom gospodarstvu (“Narodne novine“ broj 68/18, 110/18, 32/20) i članka 25. Statuta Općine Bukovlje („Službeni vjesnik Brodsko-posavske županije“, broj 3/18, 4/20 i 10/21) općinsko vijeće Općine Bukovlje na svojoj ­­­­18. sjednici održanoj 29. studenog 2023. godine donosi

**PROGRAM**

**održavanja komunalne infrastrukture u 2024. godini**

**Članak 1.**

Ovim Programom određuje se održavanje komunalne infrastrukture u 2024. godini na području Općine Bukovlje za komunalne djelatnosti:

* odvodnja atmosferskih voda
* održavanje čistoće u dijelu koji se odnosi na čišćenje javnih površina
* održavanje nerazvrstanih cesta
* javna rasvjeta

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarenje programa, s naznakom izvora financiranja.

**Članak 2.**

U 2024. godini održavanje komunalne infrastrukture iz članka 1. ovog Programa u Općini Bukovlje obuhvaća:

**Aktivnost A1010-01 Nerazvrstane ceste**

* Održavanje nerazvrstanih cesta
* nasipavanje nerazvrstanih cesta kamenom
* održavanje nerazvrstanih cesta
* čišćenje snijega
* održavanje i čišćenje cestovnih kanala

Sredstva za izvršenje radova predviđaju se u iznosu od **80.000,00 EUR**, a financirat će se iz Proračuna općine Bukovlje. Prihodi od posebne namjene /42.-60.000,00 eura

Prihodi od tekućih pomoći/51- 20.000,00 eura.

**Aktivnost A1010-02 Javna rasvjeta**

* Javna rasvjeta
* troškovi zamjene rasvjetnih tijela i dopuna istih (održavanje) 30.000,00 EUR
* troškovi potrošnje električne energije za javnu rasvjetu 150.000,00 EUR

Sredstva za izvršenje radova navedenih u ovoj točki predviđaju se u iznosu od **180.000,00 EUR** .

Održavanje javne rasvjete i troškovi potrošnje javne rasvjete financirat će se iz Općih prihodi i primitaka proračuna /12.

**Aktivnost A1010-06 Javne općinske površine**

* Održavanje čistoće koje se odnosi na čišćenje javnih i zelenih površina

* redovito košenje trave i čišćenje parkova i površina ispred objekata u vlasništvu općine i površina ispred napuštenih kuća u svim naseljima

Sredstva za izvršenje radova predviđaju se u iznosu od **50.000,00 EUR**, a financirat će se ih sredstava Proračuna Općine Bukovlje, prihodi za posebne namjene / 42.

**Članak 3.**

Sredstva iz članka 2. ovog Programa u iznosu od **310.000,00 EUR** i raspoređuju se i troše za pojedine namjene u skladu s dinamikom ostvarenja prihoda.

Iskaz financijskih sredstava potrebnih za ostvarivanje programa, s naznakom izvora financiranja:

42 / Prihodi za posebne namjene 110.000,00 EUR

12/ Opći prihodi i primici 180.000,00 EUR

51/Tekuće pomoći 20.000,00 EUR

Sveukupno **310.000,00 EUR**

**Članak 4.**

Ovaj Program objavit će se u „Službenom vjesniku Brodsko-posavske županije“, a stupa na snagu danom donošenja i primjenjuje se od 1. siječnja 2024. godine.

OPĆINSKO VIJEĆE OPĆINE BUKOVLJE

KLASA: 363-01/23-01/15

URBROJ: 2178-25-02-23-1

U Bukovlju, 29. studeni 2023. godine

PREDSJEDNIK OPĆINSKOG VIJEĆA

Danijel Kovačević, inž.građ.